Rikunarita-ORG/Wikinium huggingface dataset:
# Gangga

Gangga ring kota Varanasi
Péta Gangga
Genah tukad Bhagirathi miwah tukad Alaknanda dados asiki tur makarya Gangga. Genahé puniki wénten ring kota Devprayag, India.
**Gangga** (ring basa Hindustani kaucapang: [ˈɡəŋɡaː] inggih punika luwah ring Asia kidul, ring negara India miwah Bangladesh. Jimbarnyané 2.525 km, saking Gunung Himalaya kulon raris nyisir ngidul miwah ngwétan. Sasampun ngliwat Bénggala Kauh kapah dados kalih luwah, inggihnyané Tukad Hooghly, utawi Adi Gangga, miwah Tukad Padma. Gangga inggih punika luwahé sané pinih mabuat tur suci ring agama Hindu.

## Pustaka
# Danda pati

**Danda pati** (Indonésia: *hukuman mati*) inggih punika parilaksana sané kamargiang olih Negara (pameréntah) ngamademang anak pinaka danda antuk nyorah, minakadi Danda Pati ring Indonésia. Putusan sané mrentahang tersangka mangda keni danda pati prasida kabaos sampun **Putusan mati**, lan parilaksana ngelaksanayang danda punika kawastanin **éksekusi**.

Kacorahan sané prasida keni danda pati punika akéh sorohné mapaiketan sareng jurisdiksi, Nanging ketahné nyarengin kacorahan sané ageng majeng ring jamda, minakadi pamademan (napiké sampun karencanayang utawi nénten), pamademan masal, pamarikosa (ketah taler ngranjing palécéhan séksual raré), terorisme, kacorahan yuda, kacorahan majeng kamanusan, lan génosida, kawewehin kacorahan majeng ring negara minakadi upaya ngrusak pameréntah, pangkhianatan, spionase, ngujug-ngujug, lan pambajagan, miwah kacorahan sane tiosan minakadi residivisme, mamaling sané seken, panculikan, taler panyelundupan, paadolan, utawi padruénan narkoba.

Lelintihanné, éksekusi mati kamargiang sareng munggal sirah, Nanging, éksekusi prasida kamargiang antuk makudang-kudang tata cara, minakadi danda gantung, bedil, suntikan ngemademang, rajam, serangan listrik, miwah gas maupas.
# Joseph Haydn

**Franz Joseph Haydn** (/ˈhaɪdən/ *HY-dən*; Jerman: [ˈfʁants ˈjoːzɛf ˈhaɪdn̩] ; 31 Maret 1732 – 31 May 1809) inggih punika komposer Austria saking aab klasik. Ida mabuat pisan saking panglimbakan musik kamar sakadi kuartet senar lan trio piano. Pituutnyané saking wangun musik sampun ngawinang ida kabaos "Bapak Simfoni" lan "Bapak kuartet senar".

Haydn medal saking wit sane andap asor, pianak jadma sane makarya ring padesaan. Ida ngadegang karirnyané kapertama antuk ngayah dados paduan suara ring St. Katedral Stephen, Wina, salanturne marginin periode sané sukil pinaka musisi lepas. Pamuputne ida nemuang kasuksésan karir, nelasang akéh kahuripan makaryane pinaka sutradara musik antuk kulawarga sugih Esterházy ring jeroan ipunné Eszterháza ring padesaan Hungaria. Yadiastun ida madué orkéstra ngeraga drika, punika ngisolasi ida saking komposer lan tren musik liyanan ngantos ida, sakadi sane ia orahang, "kapaksa dados asli". Sasuen masa puniki musikné maedar linggah saking publikasi, pamuputne dados komposer sane pinih kasub ring Éropa. Sareng séda pangabihnyané Nikolaus Esterházy ring 1790, Haydn bebas antuk malancaran, lan nincapang kasubne-mangkin pinaka pameran ring arep publik-ring London lan Wina. Warsa-warsa pamuput idupne (1803-1809) kalaksanayang saking kahanan sané lemet, nénten prasida nyusun mawinan kasehatan sané kaon. Ida padem ring Wina duk warsa 1809 ri tatkala mayusa 77 tiban.

Haydn inggih punika timpal lan guru pengajian Mozart, guru saking Beethoven, miwah raka saking sang komposer Michael Haydn.

## Pustaka

Pikobet nganggit: Ditemukan tanda `<ref>` untuk kelompok bernama "lower-alpha", tapi tidak ditemukan tanda `<references group="lower-alpha"/>` yang berkaitan
# Étika

**Etika** inggih punika studi filosofis indik fenomena moral . Taler kabaos **filsafat moral**, puniki nyelehin pitakén normatif indik napi sané patut kalaksanayang olih manusa utawi parilaksana sané patut manut moral. Cabang utamanyane minakadi etika normatif, etika terapan, miwah metaetika.

Etika normatif matetujon mangda prasida manggihin prinsip-prinsip umum sane ngatur sapunapi jadmane patut maparilaksana. Etika terapan nureksain pikobet etika sane konkret ring kahanan kauripan sane sujati, sekadi aborsi, perawatan buron, miwah praktik bisnis . Metaetika nyelehin asumsi miwah konsep etika sane dados dasar. Punika mataken napike wenten fakta moral sane objektif, sapunapi kaweruhan moral punika prasida, lan sapunapi penilaian moral punika ngawinang jadma. Teori normatif sané mabuat inggih punika konsekuensialisme, deontologi, miwah etika kebajikan . Manut konsekuensialis, parilaksana punika patut yening ngawinang konsekuensi sane pinih becik. Para ahli deontologi ngutamayang parilaksana punika, maosang ipun patut nganutin swadharma, sakadi maosang sane sujati miwah ngamargiang janji. Etika kebajikan nyingakin manifestasi kebajikan, sakadi kewanitaan lan welas asih, pinaka prinsip dasar moralitas.

Etika mapaiketan pisan sareng teori nilai, sane malajahin sifat miwah soroh nilai, sakadi pabinayan pantaraning nilai intrinsik miwah instrumental . Psikologi moral inggih punika widang empiris sané mapaiketan miwah nyelehin proses psikologis sané kasarengin ring moralitas, sakadi penalaran miwah pawangunan karakter . Etika deskriptif nlatarang indik kode moral miwah kapercayaan sane dominan ring parajana sane matiosan miwah nitenin dimensi sejarahnyane.

Sejarah etika kakawitin ring masa kuno antuk panglimbak prinsip miwah teori etika ring Mesir kuno, India, Cina, miwah Yunani . Periode puniki nyingakin medalnyane ajaran etika sane mapaiketan sareng agama Hindu, Buddha, Konfusianisme, Taoisme, lan kontribusi para filsuf sakadi Socrates lan Aristoteles . Selami periode abad pertengahan, pikayunan etis banget kaiusin olih ajaran agama. Ring periode modern, fokus puniki magingsir ka pendekatan sane lewih sekuler sane mapaiketan sareng pengalaman moral, alasan antuk malaksana, lan konsekuensi saking parilaksana. Panglimbak sané mapangaruh ring abad ke-20 inggih punika medalnyané metaetika.

## Cingak taler

\* Panitia etika
* Indeks artikel etika
* Garis besar etika
* Filsafat praktis
* Ilmu indik moralitas

## Pranala jaba
# Gurun

Cingakan gurun.Gurun Atacama.
**Gurun**, **tanah gurun** utawi **tanah bias** ring paistilah géograpi inggih punika satunggil wawengkon sané madué curah sabeh akedik - kirangbsaking 250 mm nyabran warsa. Gurun kaanggep madué kapresidayang alit antuk ngadukung kauripan. Pinaka kasandingang sareng wawengkon sané langkung belus, yadiastun yén kacingakin malih, gurun katah madué kauripan sané ketah kaengkebang (kusus nyané ring tengai) antuk ngajaga éncéhan raga. Kirang langkung sapertiga wawengkon gumi marupa gurun.

## Pustaka
# Robin Hood

**Robin Hood** adalah pahlawan dursana legéndaris sané pamahbah nyané katuturang ring satua Inggris miwah sanlantur nyané kasinahang ring susastra miwah pilem. Manut legénda, ia punika pamanah miwah pendekar pedang sané wikan. Ring makidang vérsi legénda, ida kagambarang dados satunggil bangsawan, ring pasatuan ulang modérn ia kagambarkan sampun mayuda ring Yuda Salib sadurung mawali nuju Inggris antuk ngambil tanah nyané sané kaambil olih Sheriff. Ring vérsi pinih purwa sané kauningin, ia dados anggota kelas yeoman. Sacara tradisional kagambarang makuaca Lincoln ijo, taler kanikayang sampun mamaling saking jadma sugih miwah ngaturang asil nyané majeng jadma lacur.
# Instagram

Instagram| Karipta olih | Kevin Systrom, Mike Krieger (Burbn, Inc.) |
| Pengembang | Facebook |
| Kawedar kapertama | Oktober 6, 2010 (2010-10-06) |
| Mal:Infobox software/stacked |
| Repositori | * github.com/instagram

 |
| Sistem operasi | iOS, Android, Windows 10 Mobile, Windows 10 |
| Size | ~165,1 MB (iOS), ~34,18 MB (Android) |
| Kawéntenang ring | 36 bahasa (Android), 29 bahasa (iOS)  |
| Lisensi | Perangkat lunak gratis |
| Rangking Alexa |  16 (Global, Méi 2019) |
| Situs | Instagram.com |

**Instagram** (aksara Bali: ᵒinstagram·) inggih silih tunggil *aplikasi* sané prasida ngenahang potrek miwah *video*. Kawigunan sané lianan instagram punika dados kaanggén motrék, ngambil *video*, nganggén *filter*, tur mrasidayang ngunggahang ka *jejaring sosial* sané lianan. 2Instagram dados kaaksés ring *iPhone, iPad,* miwah *iPod Touch, Android* miwah *Windows 8.* Aplikasi punika prasida kapolihang ring *Apple App Store* miwah *Google Play*. Ring tanggal 9 April warsa 2012, kauningayang indik *Facebook* ngambil Instagram katumbas aji $1 miliar. Instagram kaadeg olih Perusahaan Burbn, Inc. Instagram kawentuk saking kruna "insta" sané mawit saking kruna "instan", sakadi kaméra polaroid ring aabnyanné kasub kaucap "foto instan", miwah kruna "gram" sané mawit saking kruna "telegram" sané kaanggén antuk ngirimang *informasi* ka jadma sané lianan.

## Pustaka

### Pranala jaba

* (Inggris) Official website
# Pasisi Bondi

**Pasisi Bondi** (/ˈbɒndaɪ/) inggih punika pasisi sané kasub tur aran wawidangan sisian kota ring nampekan Sidni, New South Wales, Ostrali. Pasisi Bondi inggih punika magenah 7 kilométer (4 mil) sisi kangin Distrik bisnis pusat Sidni, ring wawidangan pameréntahan lokal Dewan Waverley, ring Suburban Kangin. Pasisi niki kasub olih para paselancar, santukan ombakné sané becik kaanggén selancar. Genah niki taler katah dados panyelenggara pacentokan selancar, sané pinih kaloktah pacentokan selancar daweg Olimpiade Masan Panes 2000, sané kaselenggarayang ring pasisi niki.